OpenLLM-France/wikimedia huggingface dataset:
# Lucrezia Barberini

Lucrezia Barberini, ganet e 1628 ha marvet e 1699, a oa trede ha diwezhañ pried Francesco Iañ d'Este, dug Modena.

## He zud

Merc'h henañ Taddeo Barberini(1603-1647), Priñs Palestrina, hag e bried Anna Colonna (1605-1658) e oa Lucrezia. He mamm a oa merc'h da Filippo Colonna, Priñs Paliano. C'hoar e oa da Maffeo Barberini ha d'ar c'hardinal Carlo Barberini ha gournizez d'ar pab Urban VIII. E-touesk hec'h eontred e oa tri c'hardinal: Francesco Barberini, Antonio Barberini ha Girolamo Colonna. He c'henderv Lorenzo Onofrio Colonna, Priñs Paliano, a zimezas da Maria Mancini, nizez da Jules Mazarin, kardinal ha kentañ ministr Bro-C'hall.

## Dimeziñ

Dimeziñ a reas e miz Here 1654, e Loreto (Marche), er Basilica della Santa Casa, da Francesco Iañ d'Este, dug Modena.
Gant an eured-se e voe lakaet fin d'ar brezelioù a oa bet etre Tiegezh d'Este hag ar Barberini evel da-geñver Brezelioù Castro. pa oa bet Francesco hag e dad oc'h en em gannañ ouzh arme Taddeo Barberini.

## Mab

Ur mab o doe Lucrezia ha Francesco:
* Rinaldo d'Este (1655 - 1737) kardinal 1686-1695, dug war-lerc'h e dad adal 1694, a zimezas e 1696 da Charlotte von Braunschweig-Lüneburg (1671-1710) merc'h d'ar Priñs alaman Johann Friedrich von Braunschweig-Calenberg (1625-1679)

## Notennoù

* ↑ Worldroots: Barberini
* ↑ Papal Genealogy: The Families And Descendants Of The Popes by George L. Williams (McFarland, 2004)
* ↑ Penny cyclopaedia of the Society for the diffusion of useful knowledge, Volume 3 (C. Knight, 1835)
# Lucrezia

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Lucrezia zo un anv-badez italianek roet d'ar merc'hed.
Bez ez eo ivez:
* anv italianekaet Lucretia, ur vaouez roman en Henamzer, lakaet da bimpatrom ar wreg vertuzius, ha lakaet da anv-badez
* anv meur a daolenn, en amzer an Azginivelezh italian dreist-holl:
** un daolenn gant Paolo Veronese, gwelout Lucrezia (Veronese)
** un daolenn gant Artemisia Gentileschi,

## Yezhoù all

* Lucrecia, e spagnoleg
* Lucrècia e katalaneg
* Lucretia e saozneg

## Maouezed eus Italia

Un anv stank e voe er XVvet ha XVIvet kantved e lezioù priñsed Italia:
* Lucrezia de' Medici, anv meur a briñsez
* Lucrezia Tornabuoni (1425-1482)
* Lucrezia Landriani‎ (1444-1476)
* Lucrezia Crivelli‎ (1452-1508), La Belle Ferronnière,
* Lucrezia Borgia (1480 – 1519)
* Lucrezia d'Este (1535 – 1598), trede bugel Renata di Francia hag Ercole II d'Este.
* Lucrezia Bendidio (1547 – goude 1584)
Hag ivez
* Lucrezia Buti‎ (Firenze, 1433 - XVIvet kantved) , leanez
* Lucrezia Aguiari (1741-1783), kanerez.

### Poltredaoueg

* Lucrezia Tornabuoni (1425-1482), gant Domenico Ghirlandaio
* La Belle Ferronnière , livet gant Leonardo da Vinci, a vije poltred Lucrezia Crivelli (1452-1508)
* Lucrezia de' Medici (1545-1562), gant Agnolo Bronzino
* Lucrezia Aguiari (1741-1783), lesanvet La Bastardella (ar vastardez), poltredet gant Pietro Melchiorre Ferrari.
# Lucrezia Aguiari

Lucrezia Aguiari, a-wechoù Agujari (1741-1783), lesanvet La Bastardella (ar vastardez), a oa ur ganerez soprana italian. Ur vouezh ouesk he devoa, gouest da vont a-hed ur skeuliad teir eizhvedenn hanter. En ul lizher eus ar 24 a viz Meurzh 1770 e skrive Leopold Mozart (tad Wolfgang Amadeus Mozart ) en doa klevet anezhi e c'hoarigandi Parma o kanañ un do altissimo (pe C uhelañ), un eizhvedennad a-us d'an do alto. Meneget eo an darvoud gant Aldous Huxley en e romant Brave New World.
Ganet e oa e Parma. Graet e veze "La Bastardina" pe "La Bastardella" anezhi. Meur a zisplegadenn zo bet roet. Hervez unan anezho e oa bastardez Leopoldo Aguiari pe hini e wreg, ar varkizez Bentivoglio. hervez eben e oa ur bugel kavet ha savet gant Aguiari. Kamm e oa, aet e oa un tamm eus he gar gant ur c'hi pe ur porc'hell pa oa bugelig.
Studiañ a reas gant Brizio Petrucci e Ferrara ha kaset goude d'ur gouent da Firenze, ma voe kelennet gant Lambertini. E 1764 e kanas evit ar wech kentañ e c'hoarigandi Firenze, ha bloaz goude e Padova, Lucca ha Verona. E 1766 e kane e Genova, Lucca, ha Parma, e-lec'h ma teuas da vezañ kanerez lez an dug-meur e 1768.
N'eus sol ebet d'ar martezeadoù embannet diwar-benn he darempredoù karantezus gant ar sonaozour Josef Mysliveček en e yaouankiz, evel a lenner e pempvet embannadur ar Grove Dictionary of Music and Musicians e 1954, hag a zo bet dishiliet amañ hag ahont.
E 1780 e timezas d'ar sonaozer Giuseppe Colla (1731-1806). E 1782 e paouezas da ganañ e fin an hañv e Genova dre ma oa klañv. Lavaret e voe e oa bet kontammet gant ur gevezerez warizius, hogen mervel a reas diwar an dorzhellegezh e 1783 da 40 vloaz.
# Lucrezia Buti

Lucrezia Buti (Firenze, 1433 pe 1435 - XVIvet kantved) a oa ul leanez italian, deuet da vout pried al livour Fra Filippo Lippi a oa bet manac'h. Mamm e oa d'al livour Filippino Lippi.

## He buhez

Merc'h e oa da Francesco Buti ha Caterina Ciacchi. Mervel a reas he zad war-dro 1450. Lakaet e oa bet neuze, moarvat gant he breur henañ Antonio, deuet da vout penn un tiegezh unnek bugel, e manati Santez-Katelin ar Prato, da vezañ leanez, hag he c'hoar Spinetta evelti. E 1454 e oa deuet da vout leanez.
Er manati, e 1456, e tegouezhas, hervez Giorgio Vasari, gant Fra Filippo Lippi, anvet da aluzener ar gouent. Hennezh a laboure e kêr war stern-aoter ar Madonna dà la Cintola a san Tommaso. Lucrezia Buti eo an hini a servijas da batrom evit ar santez Marc'harid, en dorn kleiz war al livadur orin.
Orgediñ outi a eure Filippo gozh, he skrapañ e-pad prosesion ar Sacra Cintola, hag he degemer en e di. O-daou e oant bet lakaet dre heg da vout menec'h gant o zud, re baour d'o magañ.
Trouz bras a voe e kêr Firenze abalamour d'an darempred etre ar manac'h hag al leanez. Bec'h en doe Lippi gant barnerien Firenze, a felle dezho e gondaoniñ abalamour d'e wallober a veze gwelet evel un torfed bras en amzer-se gant an Iliz: lakaat servijerezed Doue da bec'hiñ a oa un torfed spontus. Hogen harpet e voe gant Cosimo de' Medici a eas d'ar Vatikan da c'houlenn truez outañ digant ar pab Pi II, hag a blegas da c'hoant an arc'hanter gant disammañ Fra Filippo ha Lucrezia eus o gouestloù.
Bevañ a raent en un ti tost d'an iliz-veur, Piazza del Duomo, e Prato, ma veze-eñ oc'h ober ur murlivadur ar chapel vrasañ an iliz. Soñjal a reer eo Lucrezia a servijas da batrom dezhañ da boltrediñ Salome, hag eo hi a weler e taolennoù all c'hoazh, evel al Lippina brudet a weler en Uffizi e Firenze.
En 1458, pa oa oadet a 52 vloaz, e timezas Lippi da Lucrezia, 25 bloaz neuze, hag ur mab dezhi.

## He bugale

Daou vugel he doe:
* Filippino Lippi, en 1457,
* Alessandra, en 1465.

## Lennegezh

* Ur varzhoneg saoznek gant Robert Browning anvet 'Fra' Lippo Lippi'
* Ur varzhoneg italianek gant Gabriele D'Annunzio (a lavare bezañ 'Il secondo amante di Lucrezia Buti') en e zastumad 'Elettra'.

## Notennoù

* ↑ http://rpo.library.utoronto.ca/poems/fra-lippo-lippi
* ↑ http://arjelle.altervista.org/Tesine/Irene/dannunziobutielettra.htm

## Liammoù diavaez

* (it) Buhez Lucrezia Buti
a vo kavet e Wikimedia Commons.
# Lucrezia Bendidio

Lucrezia Bendidio (Signora pe Contessa Machiavella) (Ebrel 8, 1547 – goude 1584) a oa ur ganerez italian hag ur vaouez a renk uhel eus Ferrara.
E 1561 e oa dimezell a enor gant Leonora d'Este, merc'h da Ercole II d'Este (1508 † 1559), ha da Renée Bro-C'hall (merc'h da Anna Vreizh).
Meur a varzh a skrivas diwar-benn hec'h ampartiz da ganañ, ha Torquato Tasso ha Giovanni Battista Pigna en o zouez. Karet e oa bet gant Tasso e 1561, ha gant ar c'hardinal Luigi d'Este ha gant Pigna goude Tudenn "Licori" er pezh Aminta gant Tasso zo diazezet warni..
Kanañ a rae gant al laz Concerto delle donne en deroù. Dimeziñ a eure d'ar c'hont Baldassare Macchiavelli eus Ferrara.
Gant he c'hoar Isabella Bendidio e kanas en abadennoù-noz prevez el lez ha kement-se a oa musica secreta al lez. Ur c'hoar all dezhi, Taddea hec'h anv, a zimezas da Giovanni Battista Guarini, hag o merc'h, Anna Guarini, a oa kanerez ivez e-barzh al laz Concerto delle donne, e-pad an eil prantad anezhañ.

## Levrlennadur

* Anthony Newcomb. "Lucrezia Bendidio", Grove Music Online, ed. L. Macy (accessed April 12, 2006), grovemusic.com (subscription access).
* Newcomb, Anthony. The Madrigal at Ferrara, 1579-1597. Princeton University Press, Princeton, NJ. (1980)

## Notennoù

* ↑ Newcomb, 1980 pg. 8
* ↑ Ibid.
* ↑ Ibid.
# Lucrezia Borgia

Lucrezia Borgia (Subiaco, 18 Ebrel 1480 - Ferrara, 24 Mezheven 1519) a oa merc'h da Rodrigo Borgia, kardinal spagnol hag a voe pab dindan an anv a Alesant VI, ha da Vannozza dei Cattanei.
C'hoar e oa da Cesare Borgia, a voe ivez kardinal, ha dug Valentinois ha Romagna. Daou vreur all he doa c'hoazh: Giovanni (pe Juan) ha Goffredo (pe Jofre).
Brudet e oa he c'hoantiz, hag he buhezegezh fall, a-hervez. Doujet e oa ivez abalamour d'he brud a bistrierez; koulskoude, ma veze implijet ar pistri en-dro dezhi n'eus prouenn ebet he dije kemeret perzh e muntr ebet en doare-se.
Ur benveg politikel e voe etre daouarn he zad hag he breur. Ne grogas da vevañ sioul nemet war-lerc'h he zrede dimeziñ.
Mervel a eure da 39 bloaz, war-lerc'h ganedigezh ur verc'h a varvas ivez.

## He dimezioù

Teir gwech e timezas Lucrezia Borgia.
* e 1493, da gentañ da Giovanni Sforza, aotrou Pesaro, a voe rediet da asantiñ d'an torr-dimeziñ, graet gant ar pab, tad Lucrezia, e 1497. En ofisiel ne oa ket bet kaset an dimeziñ da benn. Ken feuket e oa Sforza ma krogas da embann e kouske he zad hag he breur e gwele Lucrezia.
* e 1498, da eil da Alfonso d'Aragona, dug Bisceglie, a voe lazhet gant Cesare Borgia er Vatikan e 1500; ur mab o doe;
* e 1501, da drede, da Alfonso Iañ d'Este, a voe dug Ferrara war-lerc'h marv e dad Ercole Iañ d'Este e 1505. E eil wreg e oa Lucrezia, pa oa bet dimezet Alfonso da Anna Sforza a-raok.

## He bugale

* Daou vugel he doe Lucrezia er Vatikan.
** Rodrigo Aragon, gant Alfonso d'Aragona,
** Giovanni Borgia (Infans Romanus), ha n'ouzer ket piv e oa e dad : hervez an teodadoù e c'halle bezañ pe ar pab, pe Cesare Borgia. Moarvat e oa ur c'hambrelan spagnol.
* C'hwec'h bugel o doe Alfonso ha Lucrezia, pevar anezho ne varvjont ket en bugel. En o zouez
** an hini a voe ar c'hardinal Ippolito II d'Este
** an hini a voe dug Ferrara, Ercole II d'Este.

## Lennegezh

* Lucrèce Borgia : reuzc'hoari gant Victor Hugo e 1833 .

## Iskis

* Lucrezia Borgia a oa an anv roet gant Buffalo Bill d'e fuzuilh.

## Pennadoù kar

* Borgia

## Liammoù diavaez

* Dati genealogici

## Levrlennadur

* Bellonci, Maria. Lucrezia Borgia, 1939 (ISBN 2-87027-423-8)
* Bouflet, Joachim. Lucrèce Borgia, (ISBN 2-85616-929-5)
* Bradford, Sarah. Lucrezia Borgia: Life, Love and Death in Renaissance Italy (ISBN 0-670-03353-7)
* Chauvel, Geneviève. Lucrèce Borgia - La fille du pape, (ISBN 2-85704-629-4)
* Dumas, Alexandre. Les Borgia, 2005 (ISBN 2-7444-0601-5)
* Sarah Bradford. Lucrezia Borgia. Milano, Mondadori, 2005. (ISBN 88-04-55627-7)
# Mibinell

Mibinelled :
| Ur vibinell velen ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Carnivora |
| D'ar vevoniezh e tenn ar pennad-mañ. ||
Ar mibinelled a zo bronneged kigdebrer hag a vev en Azia, Afrika ha kreisteiz Europa. Mibinelled a zo ivez en Antilhez hag Hawaii m'int bet degaset gant an dud.

## Spesadoù

* Kerentiad Herpestidae :
** Mibinell ar geunioù, Atilax paludinosus
** genad Bdeogale
** genad Crossarchus
** Mibinell velen, Cynictis penicillata
** genad Dologale
** genad Galerella
** genad Helogale
** genad Herpestes
** Mibinell lost gwenn, Ichneumia albicauda
** Mibinell Liberia, Liberiictis kuhni
** Mibinell Gambia, Mungos gambianus
** Mibinell roudennek, Mungos mungo
** Mibinell Selous, Paracynictis selousi
** genad Rhynchogale
* Kerentiad Eupleridae :
** Mibinell lost gwalennek, Galidia elegans
** Mibinell roudennoù ledan, Galidictis fasciata
** Mibinell Grandidier, Galidictis grandidieri
** Mibinell roudennoù strizh, Mungotictis decemlineata
** Mibinell lost gell, Salanoia concolor
# Mibinell Gambia

Mibinell Gambia :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Carnivora |
| Kerentiad : | Herpestidae |
| Genad : | Mungos |
| Anv skiantel ||
| Mungos gambianus Ogilby, 1835 ||
| D'ar vevoniezh e tenn ar pennad-mañ. ||
Mibinell Gambia (Mungos gambianus) a zo ur bronneg hag a vev e kornôg Afrika.
# Mibinell Grandidier

Mibinell Grandidier :
| En arvar (EN) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Carnivora |
| Kerentiad : | Eupleridae |
| Iskerentiad : | Galidiinae |
| Genad : | Galidictis |
| Anv skiantel ||
| Galidictis grandidieri Wozencraft, 1986 ||
| D'ar vevoniezh e tenn ar pennad-mañ. ||
Mibinell Grandidier (Galidictis grandidieri) a zo ur bronneg kigdebrer bihan hag a vev e rannvroioù sec'h mervent Madagaskar. Ezel eo eus kerentiad an Eupleridae. Pouezañ a ra etre 500 ha 600 g. Gell-sklaer pe c'hris gant eizh roudenn du war he c'hostezioù hag he c'hein eo he blevenn. Un aneval-noz pe serr-noz eo. Debriñ a ra krignerien bihan ha glazarded. E koubladoù e vevont. Ur c'holen a vez ganet bep hañv.

## Liammoù diavaez

Mibinell Grandidier war Lioncrusher.com
# Miane

Miane zo ur gumun e proviñs Treviso e Veneto, en Italia.
# Miasino

Miasino zo ur gumun eus Italia, e proviñs Novara, e rannvro Piemonte.
# Mibinell Liberia

Mibinell Liberia :
| Chalus (VU) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Carnivora |
| Kerentiad : | Herpestidae |
| Genad : | Liberiictis |
| Anv skiantel ||
| Liberiictis kuhni Hayman, 1958 ||
| D'ar vevoniezh e tenn ar pennad-mañ. ||
Mibinell Liberia (Liberiictis kuhni) a zo ur bronneg hag a vev en Afrika ar C'hornaoueg. Ar spesad nemetañ eo er genad Liberiictis.

## Liammoù diavaez

a vo kavet e Wikimedia Commons.
# Mibinell Selous

Mibinell Selous :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Carnivora |
| Kerentiad : | Herpestidae |
| Genad : | Paracynictis |
| Anv skiantel ||
| Paracynictis selousi Winton, 1896 ||
| D'ar vevoniezh e tenn ar pennad-mañ. ||
Mibinell Selous (Paracynictis selousi) a zo ur bronneg hag a vev en Afrika. Ar spesad nemetañ eo er genad Paracynictis.
# Miazzina

Miazzina zo ur gumun eus Italia e proviñs Verbano-Cusio-Ossola e Piemonte.
# Mibinell ar geunioù

Mibinell ar geunioù :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Carnivora |
| Kerentiad : | Herpestidae |
| Genad : | Atilax |
| Anv skiantel ||
| Atilax paludinosus Cuvier, 1829 ||
| D'ar vevoniezh e tenn ar pennad-mañ. ||
Mibinell ar geunioù (Atilax paludinosus) a zo ur bronneg hag a vev en Afrika. Ar spesad nemetañ eo er genad Atilax.
# Mibinell lost gell

Mibinell lost gell :
| Chalus (VU) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Carnivora |
| Kerentiad : | Eupleridae |
| Genad : | Salanoia |
| Anv skiantel ||
| Salanoia concolor Saint-Hilaire, 1837 ||
| D'ar vevoniezh e tenn ar pennad-mañ. ||
Ar vibinell lost gell (Salanoia concolor) zo ur bronneg bihan kigdebrer a vev e koadegoù glaviek biz Madagaskar. Ezel eo da gerentiad an Eupleridae.
Muzuliañ a ra etre 25 ha 30 cm gant ul lost 20-25 cm. Gell eo he blevenn, berr ha ront he divskouarn ha begek he fri.
Un aneval deiz eo. Debriñ a ra amprevaned dreist-holl met gallout a ra tapout krignerien pe raned a-wechoù ivez. En hec'h-unan e vev peurliesañ, met koubladoù a c'heller gwelet ivez.
Ar spesad nemetañ eo er genad Salanoia.

## Liammoù diavaez

Ar vibinell lost gell war Lioncrusher.com
# Kumuniezh kumunioù Bro ar Roc'h

Kumuniezh kumunioù Bro ar Roc'h a oa anezhi un aozadur savet etre kumunioù eus departamant Aodoù-an-Arvor, e Breizh. Ul lodenn eus Bro Treger ha Goueloù oa. Abaoe ar 1añ a viz Genver 2013 eo ebarzhet er Gumuniezh kumunioù Treger-Uhel.

## Kumunioù

Kumuniezh kumunioù Bro ar Roc'h a yae 6 kumun d'ober anezhi:
* Hengoad
* Langoad
* Peurid-ar-Roc'h
* Pouldouran
* ar Roc'h-Derrien
* Trogeri

## Liammoù diavaez

* Lec'hienn ofisiel
# Kumuniezh kumunioù Bro ar Roc'h-Bernez

Kumuniezh kumunioù Bro ar Roc'h-Bernez a oa anezhi un aozadur savet etre kumunioù eus departamant ar Mor-Bihan, e Breizh. Ul lodenn eus Bro Kêr Wened e oa. Krouet e voe e 1994. Kendeuzet he doa d'ar 1añ a viz Genver 2011 gant Kumuniezh kumunioù Bro Vuzilheg evit kensevel Kumuniezh kumunioù Gwareg Su Breizh.

## Kumunioù

Kumuniezh kumunioù Bro ar Roc'h-Bernez a yae 4 c’humun d'ober anezhi:
* Marzhan
* Nivilieg
* ar Roc'h-Bernez
* Sant-Aelwez
# Kumuniezh kumunioù Dinan

Kumuniezh kumunioù Dinan a oa un aozadur savet etre kumunioù eus Frañs, e departamant Aodoù-an-Arvor, e Breizh. Krouet e voe e 1963 ha divodet d'an 31 a viz Kerzu 2013 goude kendeuziñ gant "Kumuniezh kumunioù Bro Evrann" ha dont da vezañ Dinan Kumuniezh.

## Kumunioù

Kumuniezh kumunioù Dinan a yae 18 kumun d'ober anezhi:
* Bowidel
* Bruzivili
* Dinan
* Gwilde-Gwengalon
* an Hengleuz
* Kerorgen
* Kerveskont
* Kever
* Lanvalae
* Lehon
* Oskaleg
* Pleudehen
* Sant-Haelen
* Sant-Karneg
* Sant-Samzun
* Taden
* Trelivan
* Treveron

## Brezhoneg

* E distro-skol 2012 e oa enskrivet 77 skoliad er skol Diwan (1,9% eus skolidi ar gumuniezh evit a sell ouzh ar c'hentañ derez).

## Lec'hienn genrouedad

* https://web.archive.org/web/20120114093530/http://www.codi.fr/index.php
# Kumuniezh kumunioù Dol ha Bae Menez-Mikael

Kumuniezh kumunioù Dol ha Bae Menez-Mikael :
| Anv gallek (ofisiel) | Communauté de communes du Pays de Dol-de-Bretagne et de la Baie du Mont Saint-Michel |
| Melestradurezh ||
| Stad | Frañs |
| Rannvro | Rannvro Breizh |
| Departamant(où) | Il-ha-Gwilen |
| Bro velestradurel | Bro Sant-Maloù |
| Furm | kumuniezh kumunioù |
| Sez | Dol |
| Deiziad krouidigezh | 1993 |
| Deiziad divodadur | 31 Kzu 2016 |
| Kod RAKEM | 243500691 |
| Prezidant Amzer gefridi | |
| Poblañsouriezh ||
| Poblañs | 14 564 ann. (2012) |
| Stankter | 107 ann./km² |
| Douaroniezh ||
| Niver kumunioù | 8 |
| Gorread | 135,51 km² |
| Lec'hiadur en departamant ||
| Lec'hienn web | http://www.cc-paysdoldebretagne.fr/ |
| kemmañ |
Kumuniezh kumunioù Dol ha Bae Menez-Mikael (e galleg: Communauté de communes du Pays de Dol-de-Bretagne et de la Baie du Mont Saint-Michel) a oa ur gumuniezh kumunioù e Bro Sant-Maloù, en Il-ha-Gwilen. D'ar 1añ a viz Genver 2017 e oa deuet da vezañ Kumuniezh-kumunioù bro-Dol ha Bae Menez-Mikael, goude kendeuziñ gant Kumuniezh kumunioù Bae Menez-Mikael.
Edo he sez e Dol. He frezidant diwezhañ oa Gérard Salardaine, maer Gwiver.

## Ar c'humunioù

E Kumuniezh kumunioù Dol ha Bae Menez-Mikael ez e oa 8 kumun :
* Bagar-Bihan
* Bagar-Morvan
* Dol
* Gwiver
* Kerruer
* Menez-Dol
* Roz-Lanrieg
* Sperneg

## Liammoù diavaez

* (fr) Lec'hienn ofisiel
* ↑ Roadennoù ofisiel e lec'hienn an EBSSA
# Kumuniezh kumunioù Gourenez Kraozon

Kumuniezh kumunioù Gourenez Kraozon a oa un etrekumuniezh e departamant Penn-ar-Bed, e Breizh. Krouet eo bet e 1994. Un darn eus Bro Brest eo. D'ar 1añ a viz Genver 2017 e oa deuet da vezañ Kumuniezh kumunioù Gourenez Kraozon-Arvor ar Stêr-Aon, goude kendeuziñ gant Kumuniezh kumunioù Arvor ar Stêr Aon.

## Kumunioù

Kumuniezh kumunioù Gourenez Kraozon a yae 7 kumun d'ober anezhi:
* Argol
* Kameled
* Kraozon (sez)
* Landevenneg
* Lañveog
* Roskañvel
* Terrug

## Brezhoneg

* E distro-skol 2015 e oa enskrivet 38 skoliad er skol Diwan (2,7 % eus skolidi ar gumuniezh evit a sell ouzh ar c'hentañ derez).

## Liammoù diavaez

* Lec'hienn ar gumuniezh
# Kumuniezh kumunioù Bro Pontkastell-Keren Gweltaz-Lambrizig

Kumuniezh kumunioù Bro Pontkastell-Keren Gweltaz-Lambrizig :
| Anv gallek (ofisiel) | Communauté de communes du pays de Pontchâteau - Saint-Gildas-des-Bois |
| Melestradurezh ||
| Stad | Frañs |
| Rannvro | Broioù al Liger |
| Departamant(où) | Liger-Atlantel |
| Furm | kumuniezh kumunioù |
| Sez | Pontkastell-Keren |
| Deiziad krouidigezh | 31 Kzu 2005 |
| Kod RAKEM | 200000438 |
| Prezidant Amzer gefridi | Jean-Louis Mogan 2020-2026 |
| Poblañsouriezh ||
| Poblañs | 35 297 ann. (2017) |
| Stankter | 108 ann./km² |
| Douaroniezh ||
| Niver kumunioù | 9 |
| Gorread | 326,8 km² |
| Lec'hiadur en departamant ||
| Lec'hienn web | http://www.cc-paysdepontchateau.fr/ |
| kemmañ |
Kumuniezh-kumunioù Bro Pontkastell-Keren Gweltaz-Lambrizig a zo un etrekumuniezh lec'hiet e departamant al Liger-Atlantel. Merañ a ra 326,8 km² ha 35 297 a annezidi (2017).

## Ar c'humunioù

9 c'humun a ya d'ober an etrekumuniezh:
* Devrieg
* Gweltaz-Lambrizig
* Gwenred
* Kroazieg
* Merzhelieg
* Pontkastell-Keren (sez)
* Santez-Anna-ar-Brived
* Santez-Rouanez-Breizh
* Severeg

## Liammoù diavaez

* Lec'hienn ofisiel

## Notennoù ha daveennoù

* ↑ Roadennoù ofisiel e lec'hienn an EBSSA
* ↑ KerOfis Ofis Publik ar Brezhoneg
# Mira Aroyo

Mira Aroyo (bulgareg : Мира Аройо) (1977 e Sofia) a zo ezel eus ar strollad sonerien Ladytron. E Londrez emañ o chom.
A-orin bulgar ha yuzev eo, ha pa oa 10 vloaz ez eas eas da Israel gant he familh. Ezel nemetañ Ladytron ha ne voe ket o chom e Liverpool eo : Reuben Wu ha Daniel Hunt a gasas o bugaleaj eno, studiet he deus Helen Marnie er gêr-se. Pa oa DJ e Londrez e kejas Aroyo ouzh Danny Hunt hag a oa DJ ivez, hag e verzjont e plije ar memes sonerezh dezho. Er strollad e son kenaozer hag e kan. Sevel ha kanañ kanaouenn saoznek ha bulgarek a ra er strollad. Barrek eo ivez war ar genetik, hag un diplom war ar skiant-se he deus tapet e rann biokimiezh skol-veur Oxford Kensavet he deus ar pennad Species specificity in the activation of Xer recombination at dif by FtsK, embannet e Molecular Microbiology e 2003.

## Notennoù

* ↑ Ontario Empoblog
* ↑ Oxford University Biochemistry Dept. website

## Liammoù diavaez

* Atersadenn Mira Aroyo e lec'hienn Chief Magazine
* Lec'hienn ofisiel Ladytron
# Mirabel (Cáceres)

Mirabel zo ur gumun eus proviñs Cáceres, en Extremadura, e Spagn.
# Mirabello Monferrato

Mirabello Monferrato (Mirabèl e piemonteg) zo ur gumun en Italia, e Piemonte, e proviñs Alessandria.
# Mirabello Sannitico

'Mirabello Sannitico zo ur gumun en Italia e proviñs Campobasso, e rannvro Molise.
# Miradolo Terme

Miradolo Terme zo ur gumun eus Proviñs Pavia e rannvro Lombardia.
# Mira Sorvino

Mira Katherine Sorvino, ganet d'an 28 a viz Gwengolo 1967 zo un aktourez stadunanat. Deuet eo war-wel pa voe gounezet ganti un Academy Award hag ur Golden Globe evit he roll gast er film Mighty Aphrodite (1995) gant Woody Allen. An tu a zo bet da welet anezhi er filmoù Romy and Michele's High School Reunion (1997), Mimic (1997), Lulu on the Bridge (1998), The Replacement Killers (1998), Summer of Sam (1999), ha Like Dandelion Dust (2009). Enoret eo bet gant ul lakaat e anv evit ur Golden Globe hag un Emmy award evit he roll en Norma Jean & Marilyn (1996), hag ur wech c'hoazh evit ur Golden Globe evit he roll er film Human Trafficking (2005).

## Yaouankiz

Sorvino a voe ganet en New York ar vamm a zo Lorraine Ruth Davis, ur pareer dre ar c'hoariva evit an dud klañv gant an Alzheimer hag un aktourez anezhi. An tad a zo Paul Sorvino, un aktour ha sevener filmoù. Ur c'hoar hag ur vreur he deus, Michael hag Amanda. Sorvino a zo a orin itilian dre an tad.
Sorvino a voe desavet e Tenafly (Jerzenez-Nevez), eno e skrivas ha c'hoarias e parkoù bugale gant e gamaladez Hope Davis. goude-se e c'hoari e pezhioù-c'hoari ar Dwight-Englewood School. Sorvino he devoa disklêriet e oa bet awenet kalz gant he mamm a-fed ar stourmoù sokial; ar vamm he devoa kemeret perzh er vanifestadeg March on Washington evit gwirioù an Afro-amerikaned. Sorvino a oa mailh war ar studioù el lise hag a voe degemeret e skol-veur Harvard. Studiet he devoa dre eskemm skol e-pad ur bloavezh e Beijing, Sina, eno e teskas ar mandarineg. E 1989, a oa diplomet eus Harvard gant meneg evit studioù war Azia. Sikouret he deus da sevel an Harvard-Radcliffe Veritones, unan eus strolladoù Harvard's a cappella e 1985.